ΚΑΝΟΝΙΣΜΟΣ (ΕΚ) αριθ. 2429/95 ΤΗΣ ΕΠΙΤΡΟΠΗΣ της 16ης Οκτωβρίου 1995 περί δημοπρασίας για τον καθορισμό της επιστροφής κατά την εξαγωγή στρογγύλων σπόρων λευκασμένου ρυζιού με προορισμό ορισμένες τρίτες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της όρυζας (1), όπως τροποποιήθηκε τελευταία από τον κανονισμό (ΕΚ) αριθ. 1530/95 (2), και ιδίως το άρθρο 14,

Εκτιμώντας:

ότι η εξέταση των προβλεπομένων δυνατοτήτων εμφανίζει την κατοχή εξαγωγίμων ποσοτήτων ρυζιού από τους παραγωγούς 7 ότι αυτή η κατάσταση μπορεί να βλάψει την κανονική εξέλιξη των τιμών κατά την παραγωγή της περιόδου εμπορίας 1995/96 7 ότι για να διορθωθεί αυτή η κατάσταση πρέπει να προβλεφθεί η χορήγηση επιστροφών κατά την εξαγωγή, σε ζώνες οι οποίες δύνανται να προμηθεύονται από την Κοινότητα 7 ότι η ιδιαίτερη κατάσταση της αγοράς της όρυζας καθιστά απαραίτητο τον ποσοτικό περιορισμό των επιστροφών και, κατά συνέπεια, τη θέση σε εφαρμογή της διατάξεως του άρθρου 14 του κανονισμού (ΕΟΚ) αριθ. 1418/76 που προβλέπει ότι το ποσό επιστροφής κατά την εξαγωγή μπορεί να καθοριστεί με δημοπρασία 7 ότι πρέπει να αναφερθεί ότι οι διατάξεις του κανονισμού (ΕΟΚ) αριθ. 584/75 της Επιτροπής της 6ης Μαρτίου 1975 περί καθορισμού των λεπτομερειών εφαρμογής σχετικά με τη θέση σε δημοπρασία της επιστροφής κατά την εξαγωγή στον τομέα της όρυζας (3), όπως τροποποιήθηκε τελευταία από τον κανονισμό (ΕΚ) αριθ. 299/95 (4), εφαρμόζονται στα πλαίσια της παρούσας δημοπρασίας 7 ότι, προκειμένου να αποφευχθούν οι διαταραχές στις αγορές των παραγωγών χωρών, είναι σκόπιμο να προβλεφθεί ο περιορισμός των αγορών προορισμού στις ζώνες από Ι έως VΙ και τη ζώνη VIII, με εξαίρεση τη Γουιάνα, τη Μαδαγασκάρη και το Σουρινάμ του παραρτήματος του κανονισμού (ΕΟΚ) αριθ. 2145/92 της Επιτροπής (5), όπως τροποποιήθηκε από τον κανονισμό (ΕΚ) αριθ. 3304/94 (6) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τίθεται σε δημοπρασία η επιστροφή κατά την εξαγωγή στρογγύλων σπόρων λευκασμένου ρυζιού που αναφέρεται στο άρθρο 14 του κανονισμού (ΕΟΚ) αριθ. 1418/76 για τις ζώνες από Ι μέχρι VI και τη ζώνη VIII, με εξαίρεση τη Γουιάνα, τη Μαδαγασκάρη και το Σουρινάμ, που αναφέρονται στο παράρτημα Ι του κανονισμού (ΕΟΚ) αριθ. 2145/92.

2. Η δημοπρασία που αναφέρεται στην παράγραφο 1 θα διαρκέσει μέχρι τις 27 Ιουνίου 1996. Κατά τη διάρκειά της γίνονται εβδομαδιαίες δημοπρασίες, για τις οποίες οι ημερομηνίες καταθέσεως των προσφορών καθορίζονται στην προκήρυξη της δημοπρασίας.

3. Η δημοπρασία λαμβάνει χώρα σύμφωνα με τις διατάξεις του κανονισμού (ΕΟΚ) αριθ. 584/75 και τις διατάξεις που ακολουθούν.

Άρθρο 2

Μια προσφορά ισχύει μόνο αν έχει αντικείμενο για εξαγωγή ποσότητα 50 τόνων κατ' ελάχιστο όριο και 5 000 τόνων κατ' ανώτατο όριο.

Άρθρο 3

Η εγγύηση που αναφέρεται στο άρθρο 3 του κανονισμού (ΕΟΚ) αριθ. 584/75 ανέρχεται σε 20 Ecu/τόνο.

Άρθρο 4

1. Κατά παρέκκλιση από τις διατάξεις του άρθρου 21 παράγραφος 1 του κανονισμού (ΕΟΚ) αριθ. 3719/88 της Επιτροπής (7), τα πιστοποιητικά εξαγωγής που εκδόθηκαν στα πλαίσια της παρούσας δημοπρασίας θεωρούνται, ως προς τον καθορισμό της διάρκειας ισχύος τους, ότι εκδόθηκαν την ημέρα της καταθέσεως της προσφοράς.

2. Τα πιστοποιητικά αυτά ισχύουν από την ημερομηνία εκδόσεώς τους, κατά την έννοια της παραγράφου 1, μέχρι το τέλος του τρίτου μήνα που ακολουθεί.

Άρθρο 5

Οι προσφορές που έχουν κατατεθεί πρέπει να περιέλθουν διά μέσου των κρατών μελών στην Επιτροπή το αργότερο μιάμιση ώρα μετά τη λήξη της προθεσμίας για την εβδομαδιαία κατάθεση των προσφορών, όπως προβλέπεται στην προκήρυξη δημοπρασίας. Πρέπει να διαβιβασθούν σύμφωνα με το σχήμα του παραρτήματος.

Σε περίπτωση μη υπάρξεως προσφορών, τα κράτη μέλη ενημερώνουν σχετικά την Επιτροπή μέσα στην ίδια προθεσμία που αναφέρεται στην προηγούμενη παράγραφο.

Άρθρο 6

Οι ώρες που καθορίζονται για την κατάθεση των προσφορών είναι ώρες Βελγίου.

Άρθρο 7

1. Βάσει των προσφορών που έχουν κατατεθεί, η Επιτροπή αποφασίζει, κατά τη διαδικασία που προβλέπεται στο άρθρο 27 του κανονισμού (ΕΟΚ) αριθ. 1418/76:

- είτε τον καθορισμό μέγιστης επιστροφής κατά την εξαγωγή, λαμβάνοντας υπόψη τα κριτήρια που προβλέπονται στο άρθρο 14 του κανονισμού (ΕΟΚ) αριθ. 1418/76,

- είτε τη μη συνέχιση της δημοπρασίας.

2. Εφόσον καθορισθεί μέγιστη επιστροφή κατά την εξαγωγή, η κατακύρωση γίνεται υπέρ εκείνου ή εκείνων από τους καταθέτες των οποίων η προσφορά ανέρχεται στο επίπεδο της μέγιστης επιστροφής κατά την εξαγωγή ή σε κατώτερο επίπεδο.

Άρθρο 8

Η προθεσμία υποβολής των προσφορών για την πρώτη μερική δημοπρασία λήγει στις 26 Οκτωβρίου 1995, ώρα 10.00.

Η τελευταία ημερομηνία κατά την οποία μπορούν να κατατεθούν οι προσφορές καθορίζεται στις 27 Ιουνίου 1996.

Άρθρο 9

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Οκτωβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

Εβδομαδιαία δημοπρασία της επιστροφής κατά την εξαγωγή στρογγυλών σπόρων λευκασμένου ρυζιού προς ορισμένες τρίτες χώρες [Λήξη της προθεσμίας για την υποβολή των προσφορών (ημερομηνία/ώρα)] 1 Αρίθμηση των καταθετών 2 Ποσότητες σε τόνους 3 Ποσό της επιστροφής κατά την εξαγωγή (Ecu/τόνο) 1 2 3 4 5 κ.λπ. >ΤΕΛΟΣ ΓΡΑΦΗΚΟΥ>